BP, DESK : सीवान के मंदिरापाली गांव में शराब माफिया को गिरफ्तार करने गई पुलिस की टीम पर हमला हो गया. इस हमले में पचरुखी थानाध्यक्ष सहित पांच पुलिसकर्मी जख्मी हुए हैं. घटना रविवार रात करीब आठ बजे की है. पुलिस थानाध्यक्ष ददन सिंह के नेतृत्व में छापेमारी करने पहुंची थी. शराब माफिया सत्येंद्र यादव उर्फ छोटन यादव और उसके परिवार के लोगों ने पुलिस पर लाठी-डंडे व ईंट-पत्थर से हमला कर दिया.
 इस हमले के दौरान पुलिस की गाड़ी को भी लोगों ने क्षतिग्रस्त कर दिया. हालांकि यह कोई पहली घटना नहीं है. इसके पहले भी यह शराब माफिया पुलिस पर हमला कर चुके हैं. पचरुखी थानाध्यक्ष ददन सिंह ने बताया कि सत्येंद्र यादव उर्फ छोटन यादव पहले से शराब के तीन मामले में अभियुक्त है. उसी की गिरफ्तारी के लिए पुलिस मंदिरापाली पहुंची थी. इस दौरान पुलिस को देखते ही लाठी-डंडा लेकर कई लोगों ने हमला कर दिया. महिला सहित परिवार के अन्य लोग ईंट-पत्थर चलाने लगे. उनके अलावा चार पुलिसकर्मी भी घायल हो गए हैं. पुलिस की जिप्सी पर भी लाठी-डंडा मारा गया.
 थानाध्यक्ष ददन सिंह ने बताया कि इसके पहले भी इसी थाने के निवर्तमान दारोगा रामप्रवेश भी छापेमारी करने गए थे तो इन लोगों ने हमला किया था. यह कोई नई बात नहीं है. कहा कि जो पुलिसकर्मी घायल हुए हैं उनका इलाज चल रहा है. शराब माफिया सत्येंद्र यादव उर्फ छोटन यादव सहित कई लोगों पर एफआईआर दर्ज की गई है. हमले में जो पुलिसकर्मी घायल हुए हैं उनमें थानाध्यक्ष ददन सिंह, सिपाही संजीव कुमार, हवलदार सुनील कुमार, चालक कृष्णा पासवान शामिल हैं. इनका उपचार स्थानीय अस्पताल में चल रहा है.
 
BP, DESK : सीवान के मंदिरापाली गांव में शराब माफिया को गिरफ्तार करने गई पुलिस की टीम पर हमला हो गया. इस हमले में पचरुखी थानाध्यक्ष सहित पांच पुलिसकर्मी जख्मी हुए हैं. घटना रविवार रात करीब आठ बजे की है. पुलिस थानाध्यक्ष ददन सिंह के नेतृत्व में छापेमारी करने पहुंची थी. शराब माफिया सत्येंद्र यादव उर्फ छोटन यादव और उसके परिवार के लोगों ने पुलिस पर लाठी-डंडे व ईंट-पत्थर से हमला कर दिया. इस हमले के दौरान पुलिस की गाड़ी को भी लोगों ने क्षतिग्रस्त कर दिया. हालांकि यह कोई पहली घटना नहीं है. इसके पहले भी यह शराब माफिया पुलिस पर हमला कर चुके हैं. पचरुखी थानाध्यक्ष ददन सिंह ने बताया कि सत्येंद्र यादव उर्फ छोटन यादव पहले से शराब के तीन मामले में अभियुक्त है. उसी की गिरफ्तारी के लिए पुलिस मंदिरापाली पहुंची थी. इस दौरान पुलिस को देखते ही लाठी-डंडा लेकर कई लोगों ने हमला कर दिया. महिला सहित परिवार के अन्य लोग ईंट-पत्थर चलाने लगे. उनके अलावा चार पुलिसकर्मी भी घायल हो गए हैं. पुलिस की जिप्सी पर भी लाठी-डंडा मारा गया. थानाध्यक्ष ददन सिंह ने बताया कि इसके पहले भी इसी थाने के निवर्तमान दारोगा रामप्रवेश भी छापेमारी करने गए थे तो इन लोगों ने हमला किया था. यह कोई नई बात नहीं है. कहा कि जो पुलिसकर्मी घायल हुए हैं उनका इलाज चल रहा है. शराब माफिया सत्येंद्र यादव उर्फ छोटन यादव सहित कई लोगों पर एफआईआर दर्ज की गई है. हमले में जो पुलिसकर्मी घायल हुए हैं उनमें थानाध्यक्ष ददन सिंह, सिपाही संजीव कुमार, हवलदार सुनील कुमार, चालक कृष्णा पासवान शामिल हैं. इनका उपचार स्थानीय अस्पताल में चल रहा है.